पुरोधसां च मुख्यं मां...

श्लोकः 

पुरोधसांच मुख्यं मां विद्धि पार्थ बृहस्पतिम् ।
सेनानीनामहं स्कन्दः सरसामस्मि सागरः ॥ २४ ॥

अयं भगवद्गीतायाः दशमोऽध्यायस्य विभूतियोगस्य  चतुर्विंश्सतितमः(२३) श्लोकः ।

पदच्छेदः
पुरोधसां च मुख्यं मां विद्धि पार्थ बृहस्पतिम् सेनानीनाम् अहं स्कन्दः सरसाम् अस्मि सागरः ॥ २४ ॥

अन्वयः
पार्थ ! पुरोधसां मुख्यं बृहस्पतिं मां विद्धि । सेनानीनां स्कन्दः अहम् । सरसां सागरः अस्मि ।

 शब्दार्थः 
पार्थ = अर्जुन	!
पुरोधसाम् = पुरोहितानाम्
मुख्यम् = प्रधानम्
बृहस्पतिम् = गुरुम्
मां विद्धि = मां जानीहि
सेनानीनाम् = सेनापतीनाम्
स्कन्दः अहम् = कुमारः अहम्
सरसाम् = तटाकानाम्
सागरः = समुद्रः
अस्मि = भवामि ।

 अर्थः 
अर्जुन ! पुरोहितानां मुख्यः देवगुरुः बृहस्पतिः अहमेव इति जानीहि । सेनापतयः ये सन्ति तेषु अहं 	देवसेनापतिः स्कन्दः अस्मि । देवखातानि सरांसि यानि सन्ति तेषु सागरः अहमस्मि ।

सम्बद्धसम्पर्कतन्तुः
भगवद्गीता (मूलश्लोकाः)
भगवद्गीता

 24
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः